જ્યારે હિથ્રો એરપોર્ટ પર પહેલી વાર પગ મૂક્યો ત્યારથી મનમાં એક ઝંખના હતી કે શેક્સપિયરના ગ્લોબ થિયેટરમાં શેક્સપિયરનું જ કોઈ નાટક જોવું. લગભગ પાંચ વર્ષે ઝંખનાના એ છોડને સિદ્ધીનું એક ફૂલ આવ્યું. જ્યારથી પોસ્ટમાં ટિકિટ આવી ત્યારથી ૨૬ એપ્રિલ, ૨૦૧૧ ના સાંજના સાડા સાત વાગવાની આતુરતાપૂર્વક રાહ જોઈ રહ્યો હતો. થેમ્સના કિનારે આવેલ એ ઐતિહાસિક થિયેટરમાં ‘હેમલેટ’ જોવા જવાનું હતું. ઘણી ઘણી કલ્પનાઓ કરી હતી. ઘણું બધું કલ્પનાતીત હતું અને ઘણું કલ્પનાથી સાવ જ વિપરીત હતું. આ અનુભવથી ઘણું નવું જાણવા મળ્યું.